Deicibeil

Aonad ina dtomhaistear leibhéal déine fuaime is ea deicibeil. Scála logartamach is ea é seachas dearbhscála. Is brúthonn í fuaim, ina dtarlaíonn buaiceanna brú is loig brú i ndiaidh a chéile de réir mar a fhorleathann an fhuaim tríd an aer. De ghnáth tomhaistear leibhéal déine nó glóraí fuaime nó torainn i ndeicibeilí. Is é 0 dB tairseach aireachtála na cluaise, agus is deacair fuaimeanna níos lú ná 10 dB a chloisint, ach is pianmhar fuaimeanna níos mó ná 120 dB. Bíonn timpeall 60 dB i ngnáthchomhrá, agus timpeall 100 dB i gcoirm raic-cheoil. Léiríonn an tábla seo na luachanna a bhíonn ag fuaimeanna éagsúla:

 istoíche faoin tuath  20 dB cogar  30 dB gnáthchómhrá  60 dB i ngluaisteán atá ar siúl  80 dB saotharlann innealra  100 dB gar d'aerdhruilire  120 dB gar do scairdinneall  140 dB

 Tagairtí 

Catagóir:Fuaim
Catagóir:Aonaid tomhais